# 5. As probas saen á luz

# Congreso de Ciberseguridade

Chegou o momento de poñer en común os casos que resolvestes. Para iso, levaredes a cabo o primeiro Congreso de ciberseguridade do voso centro. Será unha sesión de "educACCIÓN" dixital intensa á que poderedes invitar a outras aulas ou persoas docentes que poidan estar interesadas nos coñecementos que ides compartir.

Prestade atención ás seguintes pautas para actuar como verdadeiros/as poñentes.

## Lectura facilitada

Participaredes no primeiro Congreso de Ciberseguridade do voso centro.

Nel explicaredes os casos resoltos.

Será unha sesión de "educACCIÓN" dixital intensa.

Poderedes invitar a outras aulas ou persoas docentes.

Prestade atención ás seguintes pautas:

## Audio

audio/mpeg

## Congreso de Ciberseguridade

### O guión

Preparade o guión da vosa exposición, é dicir, o que lle ides contar ao resto da clase.

Lembrade incluír:

- Unha breve introdución ao caso que vos tocou resolver.
- A explicación do proceso de resolución que aplicastes.
- As conclusións do grupo (medidas preventivas, ferramentas de diagnose a empregar no futuro...).

### A exposición

Proxectade o produto visual que elaborastes e explicádello ao resto da clase.

Establecede ben a quenda de intervención de cada membro do equipo, xa que todas as persoas integrantes deben participar.

Podedes ter o voso informe forense dispoñible, pero tede en conta:

- Non leades todo o texto, explicade coas vosas palabras.
- Empregade o voso documento como apoio, non como guión completo.
- Falade cun volume adecuado, e mirade ao público durante a presentación.
- Escoitade con atención as preguntas ou comentarios que vos faga o público e respondédeas con solvencia. Recordade que, se non os usastes na resolución do caso, dispoñedes de dous comodíns por se algunha pregunta non sabedes ou preferides que a responda outra persoa.

### A avaliación e reflexión final

Mentres que non estás a facer a túa intervención, debes valorar a do resto de equipos.

Para iso, emprega a rúbrica de coavaliación que atoparás máis abaixo.

A túa opinión é moi valiosa, así que fai valoracións obxectivas e construtivas.

Ao finalizar a exposición de todos os equipos, podedes facer unha mesa redonda a modo de reflexión grupal das conclusións obtidas deste congreso.

## Lectura facilitada

## Congreso de Ciberseguridade

## O guión

Preparade o guión da vosa exposición.

O guión é o que lle ides contar ao resto da clase.

Lembrade incluír:

- Unha breve introdución ao caso que vos tocou resolver.
- A explicación do proceso de resolución que aplicastes.
- As conclusións do grupo (medidas preventivas, ferramentas de diagnose a empregar no futuro...).

A exposición

Proxectade o produto visual elaborado.

Explicádelle o produto visual ao resto da clase.

Establecede ben a quenda de intervención de cada membro do equipo.

Todas as persoas integrantes deben participar.

Podedes ter o voso informe forense dispoñible, pero tede en conta:

- Explicade coas vosas palabras.
- O documento é un apoio, non se le.
- Falade cun volume adecuado.
- Mirade ao público.
- Respondede as preguntas ou comentarios que vos faga o público
- Podedes empregar os comodíns non usados anteriormente.
- Os comodíns vos poden axudar a responder as preguntas que vos fagan.

A avaliación e reflexión final

Debes valorar a exposición do resto de equipos.

Emprega a rúbrica de coavaliación que atoparás máis abaixo.

Fai valoracións obxectivas e construtivas.

Ao final, reflexionade en grupo sobre o Congreso.

## Audio

audio/mpeg

# Rúbrica de coavaliación

Presta atención ao informe do caso resolto por cada equipo e avalía o resultado con esta rúbrica.

Rúbrica de coavaliación dos protocolos
| Especialista | Profesional | Principiante
--- | --- | --- | ---
Comprensión do caso | A ameaza está identificada correctamente. Explícanse as causas e consecuencias con claridade. (2,5) | A ameaza está identificada. Explícanse algunhas causas e consecuencias con claridade. (1,5) | A identificación da ameaza precisa de máis claridade. (0,5)
Análise e diagnose | Seguiuse un proceso ordenado e rigoroso de análise das pistas, interpretándoas e xustificando a diagnose final. (2,5) | Seguiuse un proceso de análise de pistas, interpretándoas para a diagnose final. (1,5) | O proceso de análise precisa de máis rigor e detalle. (0,5)
Medidas preventivas e solucións | Propóñense medidas preventivas axeitadas, coherentes co problema e xustificadas. (2,5) | Propóñense varias medidas preventivas relacionadas co problema. (1,5) | Propóñense algunhas medidas preventivas xerais. (0,5)
Apoio visual e recursos | Emprega recursos visuais claros e ben organizados que facilitan a comprensión da exposición. (2,5) | Emprega algúns recursos visuais claros que axudan a comprensión da exposición. (1,5) | Empréganse poucos recursos visuais. Precísase axuda para comprender a exposición. (0,5)

Elaboración propia (proxecto cREAgal). Rúbrica de coavaliación dos protocolos (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# O que aprendiches

A continuación tes un resumo visual de todo o que aprendiches ao longo deste recurso. Reflexiona sobre a súa utilidade e posibilidade de transferencia a outras materias/tarefas académicas.

Descarga a infografía resumo do REA en pdf.

## Lectura facilitada

## Audio

audio/mpeg

# Momento de reflexión

Unha vez analizado o caso de ataque ao teu centro educativo e compartidas as conclusións no Congreso de Ciberseguridade é o momento de facer a reflexión final.

Para iso, responde ás seguintes cuestións no bloque 5 do teu diario de aprendizaxe:

- Realiza unha autoavaliación na que valores o teu traballo ao longo do reto. Emprega a táboa dispoñible no diario de aprendizaxe.
- Diario común: comenta co resto de grupos as puntuacións deste apartado e fai un resumo das conclusións xerais.

## Lectura facilitada

Analizaches o caso de ataque ao teu centro educativo.

Compartiches as conclusións no Congreso de Ciberseguridade.

Fai a reflexión final.

Responde ás seguintes cuestións no bloque 5 do teu diario de aprendizaxe:

- Realiza unha autoavaliación na que valores o teu traballo ao longo do reto. Emprega a táboa dispoñible no diario de aprendizaxe.
- Diario común: comenta co resto de grupos as puntuacións deste apartado e fai un resumo das conclusións xerais.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)